CELEX: 22018D1742
Language: mt
Date: 2017-02-03 00:00:00
Title: Deċiżjoni tal-Kumitat Konġunt taż-ŻEE Nru 8/2017 tat-3 ta’ Frar 2017 li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE (2018/1742)

22.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 297/10
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 8/2017
         tat-3 ta’ Frar 2017
         li temenda l-Anness II (Regolamenti tekniċi, standards, ittestjar u ċertifikazzjoni) tal-Ftehim ŻEE (2018/1742)
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2016/1824 tal-14 ta’ Lulju 2016 li jemenda r-Regolament Delegat (UE) Nru 3/2014, ir-Regolament Delegat (UE) Nru 44/2014 u r-Regolament Delegat (UE) Nru 134/2014 fir-rigward tar-rekwiżiti tas-sikurezza funzjonali tal-vetturi, tar-rekwiżiti marbutin mal-kostruzzjoni tal-vetturi u rekwiżiti ġenerali u r-rekwiżiti ambjentali u tal-prestazzjoni tal-unità tal-propulsjoni, rispettivament (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Għalhekk, l-Anness II tal-Ftehim ŻEE jenħtieġ li jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu I tal-Anness II tal-Ftehim ŻEE għandu jiġi emendat kif ġej:
            
                        1.
                     
                     
                        Dan li ġej jiżdied fil-punt 46a (ir-Regolament Delegat tal-Kummissjoni (UE) Nru 3/2014):
                        “kif emendat bi:
                        
                                    —
                                 
                                 
                                    
                                       32016 R 1824: Ir-Regolament ta’ Delega tal-Kummissjoni (UE) Nru 2016/1824 tal-14 ta’ Lulju 2016 (ĠU L 279, 15.10.2016, p. 1).”
                                 
                              
                  
                        2.
                     
                     
                        Dan li ġej jiżdied fil-punt 46b (ir-Regolament Delegat tal-Kummissjoni (UE) Nru 44/2014):
                        “kif emendat bi:
                        
                                    —
                                 
                                 
                                    
                                       32016 R 1824: Ir-Regolament Delegat tal-Kummissjoni (UE) Nru 2016/1824 tal-14 ta’ Lulju 2016 (ĠU L 279, 15.10.2016, p. 1).”
                                 
                              
                  
                        3.
                     
                     
                        Dan li ġej jiżdied fil-punt 46d (ir-Regolament Delegat tal-Kummissjoni (UE) Nru 134/2014):
                        “kif emendat bi:
                        
                                    —
                                 
                                 
                                    
                                       32016 R 1824: Ir-Regolament Delegat tal-Kummissjoni (UE) Nru 2016/1824 tal-14 ta’ Lulju 2016 (ĠU L 279, 15.10.2016, p. 1).”
                                 
                              
                  
         
            Artikolu 2
            It-testi tar-Regolament Delegat tal-Kummissjoni (UE) 2016/1824 bl-Iżlandiż u bin-Norveġiż, li se jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fl-4 ta’ Frar 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, it-3 ta’ Frar 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 279, 15.10.2016, p. 1.
         
            (*1)  Ma huwa indikat l-ebda rekwiżit kostituzzjonali.